—

ottaa huomioon Euroopan unionin toiminnasta tehdyn sopimuksen 314 artiklan, — ottaa huomioon Euroopan atomienergiayhteisön perustamissopimuksen 106 A artiklan, — ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (1) ja erityisesti sen 41 artiklan, — ottaa huomioon 1. joulukuuta 2016 lopullisesti hyväksytyn Euroopan unionin yleisen talousarvion varainhoitovuodeksi 2017 (2), — ottaa huomioon vuosia 2014–2020 koskevan monivuotisen rahoituskehyksen vahvistamisesta 2. joulukuuta 2013 annetun neuvoston asetuksen (EU, Euratom) N:o 1311/2013 (3) (rahoituskehysasetus), — ottaa huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2. joulukuuta 2013 tehdyn Euroopan parlamentin, neuvoston ja komission välisen toimielinten sopimuksen (4), — ottaa huomioon tilintarkastustuomioistuimen erityiskertomuksen nro 5/2017 ”Nuorisotyöttömyys – ovatko EU:n toimintapolitiikat tuottaneet tulosta? Nuorisotakuun ja nuorisotyöllisyysaloitteen arviointi”, — ottaa huomioon Euroopan unionin omien varojen järjestelmästä 26. toukokuuta 2014 annetun neuvoston päätöksen 2014/335/EU, Euratom (5), — ottaa huomioon komission 30. toukokuuta 2017 antaman esityksen lisätalousarvioksi nro 3/2017 (COM(2017)0288), — ottaa huomioon neuvoston 4. syyskuuta 2017 vahvistaman ja samana päivänä parlamentille toimittaman kannan esitykseen lisätalousarvioksi nro 3/2017 (11812/2017 – C8-0303/2017), — ottaa huomioon työjärjestyksen 88 ja 91 artiklan, — ottaa huomioon budjettivaliokunnan mietinnön (A8-0282/2017), A. ottaa huomioon, että lisätalousarvioesityksellä nro 3/2017 lisätään nuorisotyöllisyysaloitteen maksusitoumusmäärärahoja 500 miljoonalla eurolla, jotka Euroopan parlamentti ja neuvosto hyväksyivät vuoden 2017 talousarviota koskevassa sopimuksessaan, ja tehdään energia-alan sääntelyviranomaisten yhteistyöviraston (ACER) ja SESAR2-yhteisyrityksen henkilöstötaulukoihin tarkistus, joka ei kuitenkaan aiheuta muutoksia talousarvion kokonaismäärärahoihin eikä virkojen/toimien kokonaismäärään; B. ottaa huomioon, että Euroopan parlamentti ja neuvosto kehottivat komissiota esittämään vuonna 2017 lisätalousarvion, jotta nuorisotyöttömyysaloitteelle voidaan vuonna 2017 varata sitoumusten kokonaisliikkumavarasta rahoitettavat 500 miljoonaa euroa heti kun rahoituskehysasetuksen 6 artiklassa säädetty tekninen mukautus on hyväksytty; C. ottaa huomioon, että teknisen mukautuksen hyväksymisen jälkeen komissio ehdottaa unionin vuoden 2017 talousarvion muuttamista ja lisäystä momentin 04 02 64 ”Nuorisotyöllisyysaloite” määrärahoihin; D. ottaa huomioon, että parlamentti ja neuvosto sopivat monivuotisen rahoituskehyksen välitarkistuksessa, että nuorisotyöllisyysaloitteen määrärahoja vuosiksi 2017–2020 lisätään 1,2 miljardilla eurolla, ja parlamentti korosti monivuotisen rahoituskehyksen välitarkistusta koskevassa lausumassaan, että tämä raja on luonteeltaan poliittinen eikä sillä ole oikeudellisia vaikutuksia; E. ottaa huomioon, että myös komissio korosti monivuotisen rahoituskehyksen välitarkistusta koskevassa lausumassaan, että olisi harkittava nuorisotyöllisyysaloitteen rahoituksen lisäämistä yli sovitun 1,2 miljardin euron käyttämällä tarkoitukseen maksusitoumusmäärärahojen kokonaisliikkumavaraan sisältyvää liikkumavaraa rahoituskehysasetuksen 14 artiklan mukaisesti; F. ottaa huomioon, että vuonna 2017 sekä ACER-viraston että SESAR2-yhteisyrityksen virat/toimet on luokiteltava uudelleen;